**С Ъ О Б Щ Е Н И Е**

**Относно мястото, деня и часа на провеждане на конкурсната процедура за длъжността „финансов инспектор по ЗЧСИ“ в дирекция „Взаимодействие със съдебната власт“**

**Уважаеми кандидати,**

Уведомяваме ви, че конкурсната процедура /тест и интервю/ за длъжността „финансов инспектор по ЗЧСИ” - 1 щатна бройка в дирекция „Взаимодействие със съдебната власт“ в Министерство на правосъдието, ще се проведе на **02.06.2021 г.**

**Тестът** ще се проведе от **10.00 ч.** в сградата на министерството в гр. София,   
бул. „княз Ал. Дондуков“ № 2А, залата на ет. 8.

**Интервюто** с издържалите теста кандидати ще се проведе от **13.30 ч. същия ден** в сградата на министерството в гр. София, бул. „княз Ал. Дондуков“ № 2А, залата на ет. 8.

**І. Първи етап – решаване на тест**

Целта на теста е да се проверят знанията и уменията на всеки кандидат да се справя със задачи, свързани със задълженията на длъжността. За целите на конкурсната процедура:

1. Разработват се три варианта на тест, които се подпечатват с печата на Министерството на правосъдието и се запечатват в плик.

2. Всеки вариант на тест съдържа **30 въпроса,** които са свързани с устройството и функционирането на администрацията и преките задължения на конкурсната длъжност.

3. На всеки въпрос са дадени по няколко варианта на отговор, от които само единият е верен.

4. Всеки верен отговор носи **по 1 точка**, т.е. максималният брой точки, които може да получи един кандидат е **30 точки.**

5. За успешно издържал теста се счита този кандидат, който има **25 или повече верни отговори** и същият се допуска до интервю.

6. При получени **от 29 до 30 точки** се определя **оценка 5,00**; при получени от **27 до 28 точки** се определя **оценка 4.50**; при получени от **25 до 26 точки** се определя **оценка 4,00.**

7. Времето за решаване на теста е **60 минути**.

8. Отговорите на въпросите от теста на всеки кандидат се проверяват от двама от членовете на комисията.

9. Допуснатите до втория етап кандидати се уведомяват писмено за датата, мястото и часа на провеждането му.

**ІІ. Втори етап - интервю**

Целта на интервюто е да се прецени в каква степен кандидата притежава професионалните и деловите качества, необходими за изпълнението на длъжността.

1. За провеждане на интервюто комисията формулира въпроси, които се задават на всички кандидати.

2. Времето за провеждане на интервюто с всеки кандидат е до 20 минути.

3. Всеки член на конкурсната комисия преценява качествата на кандидата въз основа на неговите отговори по 5-степенна скала за съответните критерии и попълва формуляр, съгласно приложение № 5 към чл.42, ал.4 от НПКПМДСл – за експертни длъжности.

4. Всеки член на конкурсната комисия определя резултата на съответния кандидат като изчислява средноаритметична величина от оценките на отделните критерии.

5. Общият резултат от интервюто на всеки кандидат е средноаритметична величина от оценките на членовете на конкурсната комисия.

6. За успешно издържал интервюто се счита кандидатът, чиято оценка оценка е не   
по-малко от **„4**”.

Съгласно чл. 34, ал. 3 от Наредбата за провеждане на конкурсите и подбора при мобилност на държавни служители, като взе предвид относителната тежест на теста и интервюто във връзка с преценката на качествата на кандидатите за заемането на конкурсната длъжност, конкурсната комисия определи коефициентите**,** с които ще се умножават резултатите на кандидатите, както следва:

1. Коефициент **„4”,** с който се умножава общия резултат на кандидатите, получен при решаване на теста;

2. Коефициент **„5”,** с който се умножава резултатът на кандидатите при провеждане на интервюто.

**Списък на необходимите нормативни актове:**

1. Граждански процесуален кодекс, Част пета „Изпълнително производство“;
2. Закон за частните съдебни изпълнители;
3. Закон за счетоводството;
4. Закон за държавния служител;
5. Наредба № 2 от 06.02.2006 г. за задължителното застраховане на частните съдебни изпълнители;
6. Наредба № 4 от 06.02.2006 г. за служебния архив на частните съдебни изпълнители;
7. Наредба № 6 от 30.05.2003 г. за начина на изчисляване и плащане на лихвата върху паричните средства по специалните сметки на частните съдебни изпълнители;
8. Наредба № Н-1 от 20.02.2015 г. за извършване на финансов контрол върху дейността на частните съдебни изпълнители
9. Тарифа за таксите и разноските към Закона за частните съдебни изпълнители, приета с Постановление № 92 на Министерския съвет от 19.04.2006 г.;
10. Устройствен правилник на Министерството на правосъдието.

**ПРЕДСЕДАТЕЛ НА КОНКУРСНАТА КОМИСИЯ: /П/**

**Людмила Василева**